tomron87/hebrew-wikipedia-sentences-corpus huggingface dataset:
עד כה, אף ספורטאי נוער מפפואה גינאה החדשה לא זכה במדליה אולימפית לנוער.
המשלחת הראשונה של פפואה גינאה החדשה למשחקים האולימפיים לנוער הייתה לאולימפיאדת הנוער סינגפור.
המשלחת כללה 21 ספורטאים שהתחרו בארבעה ענפי ספורט.
בענף ההרמת משקולות סיימה המשלחת במקום הרביעי בקטגוריית משקל עד 77 ק"ג בנים.
בענף השחייה העפילה המשלחת לחצי הגמר במקצה 50 מטר חזה בנים.
בענפים אתלטיקה וכדורגל הגיעה המשלחת למקום האחרון.
המשלחת לאולימפיאדת הנוער נאנג'ינג הייתה המשלחת הגדולה ביותר ששלחה פפואה גינאה החדשה עד כה ומנתה 24 ספורטאים שהתחרו בחמישה ענפים.
נבחרת הבנות בכדורגל שיפרה את מקומה מהאולימפיאדה הקודמת וסיימה במקום אחד לפני האחרון.
עם זאת, בענפים אתלטיקה, הרמת משקולות, שחייה ושיט הגיעה הנבחרת למקומות האחרונים.
פפברין (Papaverine) היא תרופה אופיאדית מרפת-שרירים.
התרופה משמשת בעיקר לשיכוך כאבי בטן ולטיפול בהתכווצויות שרירים כואבות בקיבה, בדרכי השתן ובמערכת המין.
התרופה פותחה בשנת 1848 בידי הכימאי ג'ורג' מרק.
פפברין משמש לטיפול בספאזם במערכת העיכול, בצינור המרה ובשופכנים.
כמו כן, התרופה משמשת להרחבת כלי דם במוח ובלב, בין השאר במהלך ניתוח מעקפים, ולטיפול בבעיות אין אונות שונות בקרב גברים.
פפה פיג היא סדרת טלוויזיה מונפשת בריטית לילדים.
במקור שודרה החל מ-31 במאי 2004 בערוץ 5 ובניק ג'וניור, עם שבע עונות ו-329 פרקים באורך חמש דקות.
בישראל משודרת הסדרה בדיבוב לעברית החל משנת 2007. תחילה היא שודרה בערוץ הופ!, לאחר מכן בערוץ לולי, והחל מ-1 בנובמבר 2020 בערוץ ניק ג'וניור שהחליף את התוכנית "הממלכה הקטנה".
בשנת 2023 היא שודרה בערוץ פלא.
ביוני 2025 תחודש לעונה שמינית, עם ילד נוסף במשפחה.
הסדרה עוסקת בחזירונת קטנה בשם פפה, אשר גרה עם אחיה הקטן ג'ורג' ועם הוריה.
היא אוהבת מאוד לשחק, להתחפש, לטייל, ולהתפלש בבוץ.
פפה (Peppa Pig) – חזירונת קטנה בצבע ורוד עם שמלה אדומה, משחקת בצעצועים ועושה שלולית בוץ.
ג'ורג' / גוגו (George Pig) – אחיה הקטן של פפה.
הצעצוע שלו הוא דינוזאור בשם "מר דינוזאור".
שם הדמותשם המדבב/ת בעבריתפפהבר פארגוגולוטן כהןאמאמירב דמאריאבא / קריינותיובל דורסבארוברט הניגסבתאחגית דסברג
בנוסף, שיר הדר, תובל שפיר ותימור שפיר השתתפו בתור מדבבים אורחים.
במאי הדיבוב בעברית היה דור סרוגו, ומפיקת הדיבוב הייתה עדי וולוצקי.
שם הדמותשם המדבב/ת בעבריתפפהבר פארגוגונעם איתךאמאכרמל קנדלאבא / קריינותשמעון סמיט
בנוסף, בדיבוב העברי דיבבו חגית דסברג, אורי דרור, איה שני, איילה עמית, איתמר גרוסקי, אפיק רוזן, ג'ואי שילוח, גדי לוי, טליה ברקאי, עמרי שני ותמי ברק.
שם הדמותשם המדבב/ת בעבריתפפהמעיין עדןג'ורג'אמאלורן סביר (2020)ספיר דרמון (2021)אבאערן מורמספרגלעד קלטרסבתאענת ניבסבאיורם יוספסברג
בנוסף, בדיבוב העברי דיבבו גיא גולדברג, קיילו זינו, אלכס זינו, אורה שולמן, לני רוט, עמית מטלון, שני אליהו וזואי אלמוג.
בשנת 2021 יצאה סדרת משחקים בשם "חברתי פפה פיג" (My Friend Peppa Pig).
אדוארדו גבריאל אקינו קוסה (בפורטוגזית: Eduardo Gabriel Aquino Cossa; נולד ב־24 בפברואר 1997), הידוע בכינויו פפה (Pepê) הוא כדורגלן ברזילאי, שמשחק כחלוץ בפורטו ובנבחרת ברזיל.
נולד בפוז דו איגואסו, פפה סיים את לימודי האקדמיה לנוער של פוז דו איגואסו ובילה את עונת 2014 במדי קוריטיבה.
לקראת עונת 2015 הוא הועלה לקבוצה הבוגרת.
במהלך עונת 2016, הוא כבש שלושה שערים כולל צמד נגד פרנה.
ב־4 באפריל 2016 הצטרף פפה למועדון ליגת העל הברזילאית גרמיו.
ב־28 במאי 2017 ערך את הופעת הבכורה כשנכנס כמחליף לאברטון סוארס בניצחון 4–3 מול ספורט רסיפה.
ב־3 בדצמבר הוא כבש את שערו הראשון במועדון בתבוסה 4–3 מול אתלטיקו מיניירו.
ב־8 בינואר 2018 האריך פפה את חוזהו עד 2020. ב־7 באוגוסט ערך את הופעת הבכורה שלו בקופה ליברטדורס, בתבוסה 2–1 מול המועדון הארגנטינאי אסטודיאנטס.
חוזהו הוארך עוד יותר עד 2022 ב־26 בספטמבר.
באוגוסט 2020 האריך את חוזהו עד 2024. בפברואר 2021 הוא חתם בפורטו אליה עבר בקיץ 2021.
בשנת 2023 החל לשחק בנבחרת ברזיל.
פפה מטר סאר הוא כדורגלן סנגלי המשחק בעמדת הקשר בטוטנהאם הוטספר ובנבחרת סנגל.
סאר החל לשחק כדורגל באקדמיית הנוער של אקדמי ג'נראסיון פוט המקומית, וב-5 בספטמבר 2020 חתם על חוזה לחמש שנים עם מץ מהליג 1.
הוא נשלח לקבוצת המילואים של המועדון, אך עקב התפרצות נגיף הקורונה בצרפת הגיעה העונה לסיומה, והוא צורף לקבוצה הבכירה.
הוא ערך את הופעת הבכורה שלו ב-29 בנובמבר 2020, במשחק נגד ברסט.
את שער הבכורה שלו הוא כבש ב-31 בינואר 2021, בניצחון החוץ 4–2 על ברסט.
ב-27 באוגוסט 2021, נרכש סאר על ידי טוטנהאם הוטספר ומיד הושאל בחזרה למץ עד לסיום עונת 2021/2022.
ב- 19 באוגוסט 2023 הוא כבש את השער ראשון שלו במדי טוטנהאם.
סאר ערך את הופעת הבכורה שלו במדי הנבחרת הבוגרת ב-26 במרץ 2021, בתיקו 0–0 עם נבחרת במסגרת משחקי מוקדמות גביע אפריקה לאומות 2021.
פפדאם (בהינדי: पापड़; באנגלית: Papadam) הוא לחם שטוח ומתובל העשוי מקמח שעועית או עדשים ונפוץ במדינות תת-היבשת ההודית.
לחם הפפדאם מורכב לרוב מקמח שעועית או עדשים, כמון, פלפל שחור, מלח ושמן בוטנים שאותם מערבבים, מייבשים בשמש ומטגנים.
הפפדאם נחשב למנה ראשונה ונהוג לצרוך אותו לצד רוטב צ'אטני, בצל קצוץ או פלפל צ'ילי.
פפה (Pepe, באנגלית מבוטא פפי) הוא סרט קומדיה מוזיקלית משנת 1960 בבימויו של ג'ורג' סידני, עם קנטינפלס ושירלי ג'ונס בתפקידים הראשיים.
זה היה ניסיון פחות מוצלח לשחזר את הצלחתו הגדולה של קנטינפלס בסרט "מסביב לעולם בשמונים יום" משנת 1956. הוא משחק בתור מטפל סוסים מקסיקני חסר השכלה שמגיע להוליווד ופוגש את מיטב שחקני הקולנוע.
בסרט מופיעים 35 שחקנים בקטעים שונים של שירה ומשחק וגם בתפקידי קמע, בהם:
מוריס שבלייה, בינג קרוסבי, טוני קרטיס, ג'נט לי, קים נובק, פרנק סינטרה, בובי דארין, סמי דייוויס ג'וניור, פיטר לופורד, ג'ק למון, דין מרטין, דבי ריינולדס, גריר גרסון, אדוארד ג'י רובינסון, ז'ה ז'ה גאבור, ג'ימי דורנטה, ארני קובקס, צ'ארלס קובורן, סזר רומרו ועוד.
פפה (קנטינפלס) מטפל בסוסים בחווה גדולה במקסיקו.
הוא קשור לסוס הלבן והיפה "דון חואן" ומתייחס אליו כבנו.
קניינים רבים באים לחווה לקניית סוסים ובהם הבמאי טד הולט (דן דיילי), המפיק אדוארד ג'י רובינסון והשחקנית גריר גרסון.
הסוס נקנה לבסוף על ידי הולט שרוצה לשתפו בסרטיו.
פפה עצוב אך גב' גרסון מנחמת אותו וקונה לו כרטיס להוליווד כדי שיפגוש שם את סוסו.
פפה מצהיר בתחנת הגבול כי הוא הולך לפגוש ב"בנו" וכן גם בשער הכניסה לאולפן ההסרטה, שם הוא פוגש בבינג קרוסבי, סוזי מרפי שירלי ג'ונס, ג'ק למון ולבסוף גם בהולט.
הולט מביא אותו לחווילתו ומסתבר שהסוס מדוכא ומסרב לאכול.
פפה מציע את עצמו כמטפל בסוס ללא תשלום.
בלילה הוא הולך למועדון ושומע שם את בובי דארין.
סוזי מופיעה שם בקטע בלט בו היא מותקפת.
פפה פורץ לבמה ומתחילה שם התכתשות שבסופה מפוטרת סוזי.
פפה מביא אותה להולט ומבקש שיעסיק אותו לסרטו הבא.
הולט רוצה להפיק סרט אך רובינסון לא מוכן להשקיע.
הוא טס ללאס וגאס אך גם שם לא משחק לו מזלו.
פפה טס ללאס וגאס, נכנס לקזינו אותו מנהל פרנק סינטרה ומנצח דין מרטין, ג'ימי דורנטה ועוד.
הוא גורף 250.00 דולר ונהיה שותף ומפיק של הולט, כעת גם רובינסון נכנס כשותף.
הם טסים לאקפולקו להסרטת הסרט ופפה מפריע להולט כל הזמן עד שהולט מעליב אותו.
פפה הנעלב הולך לכיכר המרכזית שם שרה לו סוזי עם כל הקהל את השיר "פפה" והוא מתעודד.
פפה נפגש בהופעה עם מוריס שבלייה ששר את השיר "מימי" (1932) ו"ספטמבר" (קורט וייל) וגם מייעץ לו בענייני אהבה.
לבסוף שרים ורוקדים הולט, פפה ומוריס שבלייה את "מימי".
הסרט מצליח ופפה המאוהב רוצה לקנות טבעת נישואין לסוזי.
אין לו מספיק כסף אבל בחנות הוא נפגש בקים נובק שחסה עליו ומממנת את קניית הטבעת.
פפה הולך למסור את הטבעת לסוזי אך בדרך פוגש בו רובינסון ומוסר לו שסוזי והולט מתחתנים.
פפה מדוכא אך הולט ורובינסון נותנים לו בחזרה את הסוס.
בסוף נראה פפה שמח בכפרו במקסיקו ומציג לראווה את דון חואן וצאצאיו.
שם השחקן/יתשם הדמותהערותקנטינפלספפהשירלי ג'ונססוזי מרפישחקניתדן דייליטד הולטמפיק ובמאיאדוארד ג'י רובינסוןבתפקיד עצמומפיקמוריס שבלייהבתפקיד עצמוזמר
הסרט היה מועמד ל-7 פרסי אוסקר:
פרס אוסקר לשיר המקורי הטוב ביותר "Faraway Part Of Town" – (מבוצע בסרט על ידי ג'ודי גרלנד), לחן – אנדרה פרבין
מועמדויות לשלושה פרסי גלובוס הזהב:
פרס גלובוס הזהב לשחקן הטוב ביותר - סרט קומדיה או מוזיקלי – קנטינפלס
פפה אבו סיסה הוא כדורגלן סנגלי המשחק בעמדת הבלם בקבוצת אולימפיאקוס מליגת העל היוונית ובנבחרת סנגל.
סיסה החל את הקריירה המקצוענית שלו בפיקין מליגת העל הסנגלית.
בשנת 2017 הצטרף לאולימפיאקוס מליגת העל היוונית.
ב-30 בינואר 2021 הושאל למשך חצי עונה לסנט אטיין מליגת העל הצרפתית.
ב-13 באוקטובר 2018 ערך סיסה את הופעת הבכורה שלו בנבחרת סנגל, בניצחון 3-0 על נבחרת סודאן במסגרת מוקדמות גביע אפריקה לאומות 2019. במשחק זה הבקיע את שער הבכורה שלו בנבחרת.
הוא היה חלק מסגל נבחרת סנגל בטורניר גביע אפריקה לאומות 2019, בו לא שיחק, וזכה עמה בטורניר גביע אפריקה לאומות 2021, בו ערך שלוש הופעות.
פֵּפֶּה הצפרדע הוא מם אינטרנט של צפרדע מואנש ירוק בעל גוף דמוי אדם.
המקור של פפה הוא בקומיקס "Boy's Club" משנת 2005 מאת מאט פיורי.
פפה הצפרדע הפך במקור למם אינטרנט במהלך שנת 2008 כאשר הפופולריות שלו גדלה בהתמדה ברחבי הפלטפורמות מייספייס, Gaia Online ו-4chan.
עד 2015 פפה הצפרדע הפך לאחד מהממים הפופולריים ביותר שהיו בשימוש בפלטפורמות 4chan וטאמבלר.
פפה הצפרדע, דמות א-פוליטית במקור, הפך במהלך השנים 2015–2016 ואילך לסמל של תנועת הימין האלטרנטיבי.
בעקבות כך במהלך 2016 ארגון הליגה נגד השמצה כלל את פפה הצפרדע במסד הנתונים של סמלי השנאה של הארגון, אך הארגון ציין גם כי ברוב המקרים השימוש בפפה הצפרדע לא נעשה בהקשר הקשור לשנאה כלפי קבוצות אנשים אחרות.
היוצר של פפה הצפרדע מאט פיורי הביע בעבר את מורת רוחו מכך שפפה הצפרדע משמש כיום כסמל שנאה והוא אף תבע על כך ארגונים שונים.
בשנת 2019 המפגינים במחאות בהונג קונג עשו שימוש בדמותו של פפה הצפרדע בהפגנותיהם.
למרות השימוש בהקשר פוליטי, השימוש בדמותו של פפה הצפרדע בהונג קונג אינו נתפס כקשור לאידאולוגיה של הימין האלטרנטיבי.
פיורי בירך על כך שהמפגינים בהונג קונג עשו שימוש בדמותו של פפה הצפרדע.
פפה הצפרדע ממשיך להיות פופולרי במיוחד בפלטפורמות מדיה חברתית כמו 4chan, Twitch, רדיט ודיסקורד.
פפה מייסה בה הוא כדורגלן סנגלי המשחק בעמדץ החלוץ בקבוצת שאלקה 04 מבונדסליגה השנייה.
בה גדל במחלקת הנוער של דקר סקרה-קר מעיר הולדתו דקר שבסנגל, והחל את הקריירה המקצוענית שלו בקבוצה הבוגרת של המועדון.
ב-23 בפברואר 2019 חתם בטרואה והחל לשחק בקבוצת המילואים של המועדון, ובהמשך השתלב בקבוצה הבוגרת במסגרת ליגת המשנה הצרפתית.
הוא ערך 20 הופעות ליגה במדי הקבוצה הבוגרת של המועדון, בהן הבקיע שלושה שערים.
ב-31 בינואר 2021 חתם בה ברד סטאר מהליגה הצרפתית השלישית.
הוא ערך 46 הופעות ליגה במדי המועדון, בהן הבקיע 24 שערים.
ב-13 ביוני 2022 חתם על חוזה לשלוש שנים בגרנובל מליגת המשנה הצרפתית.
ב-29 בינואר 2025 חתם על חוזה לשלוש וחצי שנים בשאלקה 04 מהבונדסליגה השנייה.
חוזה (פפה) מיגל פיינברג (נולד ב־1962) הוא מאייר, קריקטוריסט, קומיקסאי, גרפיקאי, אנימטור, צלם ומורה לאמנות ישראלי, יליד ארגנטינה.
הוא מכונה "העט המהיר ביותר במזרח התיכון".
פיינברג נולד בבואנוס איירס, ארגנטינה, ועלה לישראל בשנת 1982. הוא החל לפרסם קריקטורות בעיתונים שונים בישראל ובעולם, ולקח חלק בפרויקטים אמנותיים מגוונים.
בין השנים 1989–2015 עבד כגרפיקאי בטלוויזיה החינוכית ורשות השידור, בעיקר בתוכניות ילדים ונוער כגון זאפ לראשון.
בנוסף, עיצב דפי לימוד לעיתון "מאטרו", ואייר לעיתוני ילדים ונוער כמו "כולנו", "פילון", "משהו", "ירושלים שלי", "זום", "מנורה", וכן לעיתונים מחו"ל כגון "Patakis" ביוון ו־"Entre Rios" בספרד.
פיינברג לימד קומיקס, הדפס משי ואמנות במסגרות שונות.
בין השנים 1989–1993 שימש כמרצה להדפס משי בבצלאל, אקדמיה לאמנות ועיצוב, ולימד קומיקס בקייטנות ובקורסים בקמפוס גבעת רם של האוניברסיטה העברית בירושלים, שם פיתח שיטה להוראת יצירה וחשיבה יצירתית.
פרס ראשון – לוגו פסטיבל החסידות בארגנטינה (1980)
פרס ראשון – לוגו מרכז יונה היהודי (1982)
פרס ראשון – אמן עולה בירושלים (1984)
פרס שני – תחרות קומיקס ארצית (1987)
פרס ראשון – תחרות בינלאומית בנושא מזג אוויר בצרפת (1991) (עבור שבשבת)
פרס ראשון ופרס מיוחד – תחרות בינלאומית בצרפת (1993)
פרס ראשון – לוגו לאירוויזיון (1999)
עבודותיו של פיינברג הוצגו בתערוכות בישראל, ארצות הברית ואירופה.
וחפושיות גם" עם לבנה אטאס-כהן, הוצאת אוריון
"זוזו מחליפה בגדים" עם יעקב אבימור
סדרת ספרי "חכמת היער" עם כרמלה לב ארי
"ארץ ישראל שלי מפות מצוירות" עם דב לוריא, הוצאת גירסא דינקותא - הוצאה לאור ושיווק ספרי ילדים
"למה לי בר מצווה עכשיו?" עם גיא אסל, הוצאת אוריון
פפה אביצ'ואלה ואו בשמו המקור - חוסה אנטוניו כרמונה כרמונה (בספרדית:Pepe Habichuela, בהתאמה José Antonio Carmona Carmona' נולד ב-1944) הוא גיטריסט ספרדי ממוצא צועני, מחשובי הגיטריסטים ואמני הפלמנקו בספרד של המאה ה-20 21.
חוסה אנטוניו כרמונה כרמונה נולד ב-1944 בגרנדה
במשפחה השייכת לשושלת של אמני פלמקו צוענים שהתחילה עם סבו, שנודע כאביצ'ואלה הזקן (Habichuela el Viejo) ואשר המשיכה עם אביו, חוסה כרמונה ועם אחיו - חואן (יליד 1933), קרלוס ולואיס אביצ'ואלה.
ב-1964 הוא עבר למדריד, בה הופיע כמלווה של זמרים כמו חואניטו ולדראמה קאמארון דה לה איסלה ואנריקה מורנטה (Morente),
ב-1975 אלבום שהקליט לכבוד הזמר אנטוניו צ'אקון זכה בפרס הלאומי לדיסקים ב
פפה אביצ'ואלה הוא אביו של חוסה מיגל כרמונה הבן (José Miguel Carmona Niño) ודוד של חואן חוסה אמאיה אל קמבוריו ושל אנטוניו כרמונה אמאיה, בני אחיו חואן.
שלושם הרכיבו את להקת הפלמקו החדש (פלמנקו פיוז'ן) "קטאמה" (Ketama).
ב-2001 הוציא אביצ'ואלה את האלבום "ירבגואנה" כחלק מ" Pepe Habichuela & The Bollywood Strings, תערובת יחידית של מוזיקת מיתרים הודית ומוזיקת פלמנקו לגיטרה.
הוא התנסה כמו כן במוזיקת פיוז'ן ערבית - פלמנקו.
נגינתו נחשבת ל"מאוד רגשית" כצביונה של מוזיקת פלמנקו בדרך כלל.
2018 - מדליית הזהב להצטיינות באמנויות בספרד
פפה אביצ'ואלה במדיה אמנותית אחרת
2005- Herencia flamenca -("הקלאן אביצ'ואלה") סרט תיעודי על חייהם והקריירה של בני שושלת אביצ'ואלה מאת הבמאי מייקל מרט (Michael Meert)
פֶּפְּטִידִים (מיוונית: πεπτος, "מתעכל") הם שרשראות קצרות של חומצות אמינו, החל משתי חומצות אמינו, הקשורות ביניהן בקשר פפטידי.
חלבונים מוגדרים גם הם כשרשרת של עד מאות חומצות אמינו.
לכן, ההבחנה בין חלבון קצר לבין פפטיד ארוך אינה חד משמעית, וישנן כמה הגדרות שמבחינות בין פפטידים לחלבונים.
על פי הגדרה אחת, פפטיד מכיל עד מספר מסוים (למשל 50) של חומצות אמינו, בעוד חלבון מורכב מיותר מ-50 חומצות אמינו.
על פי הגדרה אחרת, פפטידים ניתנים לסינתזה מלאכותית, בעוד חלבונים אינם ניתנים לסינתזה מלאכותית בדרכים קונבנציונליות.
הגדרה אחרת טוענת שפפטיד הוא חסר תפקיד ביולוגי בעוד לחלבון תפקיד ביולוגי.
על פי הגדרה זאת, אותה שרשרת של חומצות אמינו תוכל להיות גם חלבון וגם פפטיד, תלוי בהקשר הביולוגי שלה.
במקרים רבים, פפטיד הוא חלק מחלבון ומבצע משימות מסוימות במקום החלבון הארוך ממנו בהרבה.
ניתן לסווג פפטידים על פי אורכם.
כך למשל דיפפטיד בנוי משתי חומצות אמינו, טריפפטיד משלוש חומצות אמינו וטטרהפפטיד מארבע.
נונאפפטיד הוא פפטיד בן 9 חומצות אמינו, כדוגמת ההורמונים וזופרסין ואוקסיטוצין.
השימוש העיקרי בפפטידים הוא בייצור נוגדנים.
במקום להזריק חלבון שלם לגוף, ניתן להזריק פפטיד חלקי של החלבון, אשר יגרום לגוף לייצר נוגדנים לחלבון כולו.
תרופות שנועדו לחסום אתרים פעילים של חלבונים כגון תרופה נגד דחיית שתל.
הממתיק המלאכותי אספרטיים הוא פפטיד עם שתי חומצות אמינו: אספרטט ופנילאלנין כשהקצוות שלהן ממותלות.
שימוש נוסף בפפטידים הוא בספקטרוסקופיית מסה, כאשר חלבונים מזוהים על סמך פפטיד חלקי שלהם.
בפברואר 2005 הודיעו חוקרים מהטכניון שהצליחו ליצור מוליכים למחצה אורגניים על בסיס פפטידים.
המחקר נערך על ידי קבוצת חוקרים בהבלת פרופסור יפעת מרבל, ופורסם בתחילת מרץ 2025 בכתב העת Nature
ישנם מספר סוגים עיקריים של פפטידים טבעיים, המסווגים על פי דרך יצירתם:
פפטידים ריבוזומליים – מסונתזים על ידי תרגום של mRNA.
מתפקדים באורגניזמים גבוהים בעיקר כהורמונים או כמולקולות מבקרות.
לדוגמה, נוירו-פפטידים משמשים כמולקולת סיגנל לתקשורות בין תאי עצב (נוירונים).
פפטידים שונים אלו הם בעיקר ליניאריים, אך מופיעות גם צורות עגולות שלהם.
פפטידים לא ריבוזומליים – מופיעים בעיקר בחד-תאיים, צמחים ופטריות.
בכלליות, פפטידים אלה הם ציקליים (בעלי מבנים ציקליים מורכבים) ומאחר והם מיוצרים על ידי מערכות שמייצרות גם חומצות שומן ופוליקטידים נמצא מולקולות היברידיות ממרכיבים אלו.
פפטידי עיכול – פפטידים שנוצרים כחלק מתהליך העיכול.
בין פפטידים אלה גם נוירו-פפטידים הנקשרים לקולטני אופיואיד.
ישנה השערה שבעלי פרופיל גנטי מסוים שאינם יכולים לפרק פפטידי-עיכול מעין אלה ובנוסף רגישים אליהם, ילקו בתסמינים נוירו-פתולוגיים כמו סכיזופרניה.
פפטידים אלה הם בעצם פפטידים ריבוזומלים אשר מקורם הוא במזון.
ישנם פפטידים טבעיים הנוצרים בגוף היצורים החיים, ישנם פפטידים המיוצרים בשיטות יצור של כימיה אורגנית על ידי מכונות ויש פפטידים שיצורים טרנסגניים מייצרים בעקבות מניפולציה גנטית שעשו להם אנשים.
דוגמה לפפטידים שחייבים לייצר בעזרת מכונה הם הפפטידים המעגליים – פפטידים בהם החומצה האמינית הראשונה מחוברת לאחרונה.
פפטידים כאלה מוצלחים לחיקוי או לחסימה של אתר פעיל של חלבונים.
קבוצה מיוחדת של פפטידים הם פפטידים אנטי-מיקרוביאליים או AMPs, אשר מתפקדים כאנטיביוטיקה ומסוגלים לחסל חיידקים פולשים לגוף.
פפי קימוטו הוא כדורגלן עבר קונגולזי ששיחק בעמדת החלוץ.
קימוטו החל את דרכו באירופה בקבוצת לוקרן הבלגית, אליה הצטרף בשנת 1999, ולאחר מכן שיחק גם בקבוצות נוספות בבלגיה, ביניהן סטנדרד ליאז'.
בקיץ 2005 הגיע לישראל וחתם בקבוצת מכבי נתניה.
לאחר עונה אחת בנתניה, בה כבש עשרה שערים, עבר לקבוצת מכבי הרצליה ובחלון ההעברות של ינואר 2007 עבר לקבוצת הכח עמידר רמת גן.
בעונה שלאחר מכן שיחק בהפועל פתח תקווה וכבש במדיה 7 שערים.
בקיץ 2008 חזר לבלגיה, ולאחר מכן שיחק בקבוצות מליגה נמוכה בקפריסין.
בקיץ 2011 החל קדנציה שנייה בקבוצת RFC ליאז' הבלגית, ובקיץ 2012 פרש ממשחק פעיל.
פפטידוגליקן (קרוי גם מוראין) הוא פולימר המורכב משרשרות ארוכות של רב סוכרים הקשורות ביניהן באמצעות פפטידים קצרים.
פפטידוגליקן הוא המרכיב המבני העיקרי בדופן התא של חיידקים אמיתיים, והוא המקנה לו את צורתו ואת חוזקו.
הפפטידוגליקן מורכב משרשרות של שני אמינו־סוכרים המופיעים לחלופין: אצטיל גלוקוזאמין (GlcNAc או NAG) ואצטיל חומצה מוראמית (MurNAc או NAM).
כל אצטיל חומצה מוראמית קשור לשרשרת קצרה של 4–5 חומצות אמינו.
האנזים טרנספפטידאז מקשר בין חומצות אמינו משרשרות שונות, וכך נוצר מבנה תלת־ממדי חזק וקשיח.
תרופות אנטיביוטיות רבות, כגון פניצילין, מפריעות להרכבת הפפטידוגליקן, ובמיוחד לפעולתו של טרנספפטידאז, ובכך פוגעות בדופן תא החיידק.
מוטציות הגורמות לשינויים בטרנספפטידאז, ובעקבות זאת מפריעות לאינטראקציות בינו לבין התרופה האנטיביוטית, הן גורם משמעותי לפיתוח עמידות בפני אנטיביוטיקה.
שלום (פפי) תורג'מן (נולד ב-7 באפריל 1970) הוא כדורסלן עבר ישראלי ששיחק בעמדות הרכז וקלע.
תורג'מן, המתנשא לגובה של 1.95 מטר, שיחק ברוב הקריירה המקצוענית שלו (כ-11 עונות) בהפועל ירושלים, ועד היום נחשב לאחד מסמליה המובהקים של הקבוצה.
הוא הופיע לראשונה בקבוצה הבוגרת בעונת 1990, ובמהירות זכה בה למעמד מרכזי.
תורג'מן החל לשחק כדורסל בגיל 16 לאחר שקודם לכן שיחק כדורגל בקבוצת הנוער של הפועל ירושלים.
הוא החל להתאמן בכדורסל לאחר שמאמן קבוצת הנוער של הפועל ירושלים יורם חרוש צפה בו משחק במגרש בגן הפעמון.
במהלך עונתו הראשונה בנוער לא שותף במשחקים אך התאמן עם הקבוצה ורק במשחק הסיום של העונה נכלל בסגל השחקנים של קבוצת הנוער.
ב-1990, בהיותו בן 20, תורג'מן צורף לסגל הקבוצה הבוגרת של ירושלים.
עונת 94–95 הייתה מהעונות הבולטות של תורג'מן.
בעונה זו כיכב כשחקן בכיר בהפועל ירושלים אך במהלך המשחק מול הפועל תל אביב ביצע מאיר טפירו שחקנה של הפועל תל אביב עבירה חזקה על תורג'מן אשר גרמה לפציעתו.
בעקבות העבירה נפצע תורג'מן בברכו ובהמשך התגלה קרע ברצועה הצולבת של הברך, דבר אשר אילץ את תורג'מן לסיים את העונה.
בתחילת עונת 95-96 חזר תורג'מן לשחק.
יחד עם סמלה השני של הפועל ירושלים, עדי גורדון, היה מהשחקנים הבולטים שהובילו את הקבוצה לזכייתה של ירושלים בשני גביעי המדינה ב-1996 וב-1997.
בשנת 1996 עבר למכבי גבעת שמואל לתקופה קצרה, אך עוד באותה עונה שב לשחק בירושלים.
טרם עונת 2002 חתם על חוזה במכבי רעננה אולם לפני פתיחת העונה חוזהו הותר על ידי הקבוצה ולכן עבר לשחק בליבורנו האיטלקית, אותה עזב במהלך העונה, חזר לישראל וחתם במכבי גבעת שמואל.
בעונת 2003 שיחק בהפועל תל אביב.
בעונת 2004 חתם לעונה אחת בהפועל גליל עליון.
בעונת 2005 עבר לשחק בדקסיה מונס-אנו הבלגית.
תורג'מן החל לשחק בנבחרת ישראל בעונת 1997, שימש כקפטן באליפות אירופה בשנת 2001, והופיע במדי הנבחרת 57 פעמים, כאשר הוא קולע 255 נקודות.
בשנת 2003 הודח מהסגל על ידי מאמן הנבחרת דאז מולי קצורין.
בשנת 2007, בגיל 37, חתם תורג'מן בקבוצת עירוני אשקלון על חוזה לשלושה חודשים.
לאחר שלא זכה לדקות משחק, ולא הועדף אף על פני שחקני נוער ברוטציה של אשקלון, עזב תורג'מן את אשקלון, וחתם עד סוף העונה במכבי הוד השרון מהליגה הלאומית בכדורסל.
תורג'מן הסביר זאת בכך שהוא משחק בשביל הכיף ולא בשביל הכסף.
תורג'מן נחשב לשחקן מאוד אתלטי באופן יחסי לשחקן ישראלי באותה תקופה.
הוא היה משתתף קבוע בתחרויות ההטבעות של ליגת הקיץ, שהייתה פעילה בחלק משנות ה-90. תורג'מן גם נחשב לשחקן הגנה מצוין והופקד לרוב כשומר צמוד על כוכבי היריבה (בדרך כלל זרים).
בתחילת דרכו שימש כרכז ורמת הקליעה שלו לא הייתה טובה במיוחד אך עם הזמן הוא שיפר מאוד את הקליעה מרחוק והפך לשילוב מצוין של קלע ורכז.
מאפיין בולט נוסף בקריירה של תורג'מן הייתה היכולת להתעלות במשחקים חשובים ומכריעים, כמו גם במהלך משחקי הפלייאוף בהם עלתה יכולתו ההתקפית בעוד שבמהלך משחקי העונה הסדירה לא הציג יכולת התקפית יציבה.
תורג'מן זכיין ומנהל סניף של רשת בתי הקפה ארומה.
כמו-כן הוא משחק כשחקן חובב בליגת כדורעף חופים.
נכון ל-2025 תורג'מן הוא נגר ובעל גלריה.
פפי השני (2284 לפנה"ס בערך – 2184 או 2216 לפנה"ס) היה פרעה מצרים בתקופת השושלת השישית.
פפי נחשב ככל הנראה למונרך ששלט למשך הזמן הארוך ביותר בהיסטוריה, כאשר תקופת השלטון המיוחסת לו לרוב משתרעת על פני 94 שנים, משנת 2278 לפנה"ס (כשהיה בערך בן 6 שנים) ועד מותו המשוער בגיל 100. עם זאת, מספר חוקרים מטילים ספק בכך וסבורים שמדובר בתקופה קצרה יותר, כבת 64 שנים.
על פי סברה זו מקור הטעות הוא בקריאה שגויה של טקסטים היסטוריים.
לא נמצא שום אזכור של פפי השני מעבר לשנת שלטונו ה-62 וידוע כי יורשו היה בנו, ולא נכדו.
פפי הוכתר בגיל צעיר לפרעה ולקח לעצמו את השם "נֵפֵרְקָרֵה (נפר-קה-רע)" שמשמעותו הוא "יפה היא נפשו של רע".
סברה מקובלת בעבר הייתה כי הוא בנו של פפי הראשון ומלכתו אנחסנפפי השנייה , אך בעקבות מציאת כתובת בקבר אנחסנפפי עלתה סברה כי הוא בנו של מרנרה הראשון , בנו של פפי הראשון, אשר נישא לאנחסנפפי לאחר מות אביו.
בתקופת שלטונו של פפי השני ניכרה ירידה בכוחה של הממלכה הקדומה ושל הפרעונים בעוד שהשליטים המקומיים באימפריה הלכו והתחזקו.
ללא ממשל מרכזי שיאכוף את החוק והסדר באימפריה החלו השליטים המקומיים לפלוש זה לקרקעות זה.
על פי ההנחה הרווחת אימו של פפי, אנחסנפפי, שימשה כעוצרת בשנות שלטונו הראשונות, זאת עקב גילו הצעיר.
הנחה זו קיבלה חיזוק לאחר שהתגלה פסלון המתאר את פפי בחיק אימו, והוא במדי המלוכה.
מעריכים כי במהלך שלטונו ניסה פפי לשמור על מעמדה של הממלכה הפרעונית, אך עם עליית כוחם של האצילים הפחותים, ראשי הערים והמחוזות, כוחו של הממשל הפרעוני דעך.
קרנם של אותם אצילים התחילה לעלות, לפי חלק מהסברות, עוד בימי פפי הראשון, קודמו של פפי השני בשושלת המלוכה וסבו.
פפי הראשון נשא שתי אחיות ממשפחת אצילים קטנה ומינה את אחיהן לשר החצר.
נישואין אלו הולידו את מרנרה, שהיה אביו של פפי השני.
כך היה פפי השני עצמו בן לאותם אצילים קטנים והיווה עבורם נקודת כוח בחצר המלוכה.
פפי השני החל להאציל סמכויות רבות לאותם אצילים, לצד אנשי חצרו וכהני דת.
קברים מפוארים רבים מאותה התקופה שנמצאו באתרי מחוזות רבים של הממלכה העתיקה מדגישים את מידת העושר הרב שחילק פפי לאציליו.
כמו כן פפי חילק את תפקיד הוזיר לשניים, אחד עבור הממלכה העליונה ואחד עבור התחתונה, ובכך הפחית מהכוח השלטוני של חצר המלוכה בממפיס.
מתחם הפירמידות של פפי השני ממוקם בסאקרה, קרוב לאתרי קבורתם של רבים מפרעוני הממלכה העתיקה.
מבנה הפירמידה עצמו נחשב לצנוע לעומת פירמידות הענק של אבותיו מהשושלת הרביעית של הפרעונים, אשר מבני קבריהם היו ענקיים (ובראשם הפירמידה הגדולה של גיזה).
מאידך, גודל הפירמידה היה בהתאם למקובל בתקופתו של פפי.
במקור גובה הפירמידה היה 78.5 מטרים, אך עול השנים נתן בה אותותיו וכעת היא מתנשאת לגובה של 52 מטרים בלבד.
הפירמידה היוותה את מרכזו של מתחם קבורה גדול יותר, אשר כלל גם פירמידת "לוויין" קטנה יותר ממזרח לזו הגדולה, אשר היוותה את חדר המתים עבור הקבורים.
מתחם הקבורה כולל גם את פירמידות שלוש נשותיו הראשונות של פפי וכן את "חדר המתים" שלהן.
אשתו הרביעית של פפי השני, אנחסנפפי הרביעית, לא זכתה לפירמידה משלה ונקברה בחדר צדדי עם אחת מנשותיו האחרות, דבר המרמז אולי על דעיכת האימפריה וכישלון הכלכלה שמנעו את בניית הקבר הענקי עבור המלכה.
דבר דומה אירע גם לבנו של פפי, אשר נקבר במתחם קבורתו של אונס, אחרון הפרעונים מהשושלת הקודמת (החמישית).
במקרה זה אף נעשה שימוש בסרקופג משומש אשר תוארך לתור הזהב של מצרים העתיקה, עת השושלת הרביעית.
חדרי הפירמידה הראשית מקושטים בכתבים דתיים האמורים להגן על הנקברים.
היכל הקבר של פפי השני עצמו מקושט גם הוא באותם פסוקים ותקרתו בכוכבים.
בהיכל נמצא סרקופג ריק ועליו שמו ותאריו של פפי השני.
על פי מחקרים נראה כי בניית הפירמידה הושלמה בשנה ה-13 לשלטונו של פפי השני.
מכיוון שזה נפטר רק זמן רב לאחר מכן הדבר יכול להסביר מדוע פירמידה זו הייתה האחרונה מסוגה במשך שנים רבות לאחר גם לאחר מות פפי, עת שלטון הפרעונים נשבר.
השלמת הפירמידה בשלב כה מוקדם יצרה פער דורות עבור הבנאים, שחסרו פרויקטים גדולים נוספים לבצע.
המתחם נתגלה לראשונה על ידי החוקר הבריטי ג'ון שה פרינג , אך היה זה גסטון מספרו אשר נכנס לראשונה לתוככי הפירמידה ב-1881. חקירות נוספות התבצעו בין 1926 ל-1932.
בניגוד לפרעונים רבים אחרים, נמצאו מעט מאוד פריטים המתארים את פפי השני.
דבר זה מוזר כפליים בהתחשב בשנות שלטונו הארוכות, אשר נתארכו מעבר לכל אלו של קודמיו וממשיכיו.
שני הפריטים העיקריים הם פסלים קטנים, שניהם מתארים את פפי כתינוק.
האחד מתארו בזרועות אימו והשני כתינוק כורע אשר ידו הימנית (אשר נשברה מהפסל עם הזמן) נוגעת בפיו.
מעטות הם הרשומות המתעדות את יורשיו של פפי השני, ועל כן מקובל להחשיבו כפרעה האחרון של השושלת השישית.
מאידך, רשימת המלכים מטורינו, מסמך היסטורי מתקופת רעמסס השני המתעד את שושלות המלכים, מאזכרת את בנו של פפי, מרנרה השני, כיורשו.
מנתון, היסטוריון מצרי מהמאה השלישית לפני הספירה, מספר כי מרנרה נרצח לאחר כשנה ואשתו, אחותו ניטוקריס, תפסה את השלטון, רדפה את הרוצחים, הוציאה אותם להורג ולאחר מכן התאבדה.
על פי תיאור זה ניתן להחשיב את ניטוקריס כאישה הראשונה לשלוט בממלכה הקדומה.
כיום ישנו ספק רב לגבי נכונות דבריו של מנתון לגבי ניטוקריס עקב רשימת המלכים של טורין המציינת שליטים אחרים בזמן בו היא שלטה כביכול.
לאחר מות פפי התפורר השלטון הפרעוני והיה זה סופה של תקופת הפרעונים הראשונה ותחילתה של תקופת הביניים הראשונה, אשר נמשכה כ-200 שנים.
פפיון הוא כלב לוויה זעיר שהיה מצוי בבתיהם של בני אצולה, מוצאו בצרפת ובבלגיה.
יש הגורסים שמקורו בספנייל ספרדי ננסי שהיה מצוי במאה ה-16. צורתו ופרוותו הארוכה מרמזות שייתכן שהוא תוצאה של הכלאה מאחד כלבי השפיץ הצפוניים.
על ראשו של הפפיון יש כתם לבן.
הכלב בעל חרטום מחודד ועדין שבקצהו אף שחור.
עיניו עגולות וממוקמות נמוך למדי.
האוזניים נפולות או זקופות מעוטרות תמיד בשיער רב וממוקמות בחלק האחורי של הראש.
לכלב הפפיון פרווה ארוכה ולבנה, אולם אזור הפנים יהיה לרוב בצבעים מגוונים כגון: חום ושחור.
אופיו של כלב הפפיון מאוד נוח מאחר שמדובר בכלב רגוע ובעל מזג טוב, אולם הוא כלב שאוהב לשחק ולהוציא אנרגיה בחוץ ועל כן חשוב להוציא אותו למשחקים והפעלה בחוץ לפחות פעם ביום.
כלב הפפיון אוהב ונאמן לבעלים שלו ולמשפחתו, הכלב מסתדר נהדר עם ילדים קטנים.
בזכות הרגישות שלו הוא חש את מצב הרוח של בעליו ומנסה להתאים את עצמו.
עם זאת אי אפשר לא להקדיש לו זמן, מדובר בכלב מפונק מאוד אשר דורש תשומת לב ואהבה מבעליו.
כמו שנאמר לעיל, אחד הדברים המרכזיים שצריך להביא לידי ביטוי אצל כלב פפיון זה הוצאתו לבצע פעילות גופנית באופן יומיומי.
כמו כן, לרוב כלבי הפפיון יש רגישות גבוהה לחומרי הרדמה ויש לטפלו בדרכים ותרופות מסוימות.
בסך הכל מדובר בכלב בריא ונוח לאילוף וטיפול.
פפי, לוּסי, בוֹם ובחורות רגילות אחרות (בספרדית: Pepi, Luci, Bom y otras chicas del montón), הידוע בשמו המקוצר פפי, לוסי, בום הוא סרט קולנוע משנת 1980 שכתב וביים פדרו אלמודובר.
זהו סרטו המסחרי הראשון של אלמודובר.
את התסריט הראשוני כתב בשנת 1978, בעת שעבד כפקיד בחברת הטלפונים הספרדית, ושכתב אותו עם תחילת הצילומים.
עוסק בשתי צעירות, פפי ובוֹם, ובחברתן המבוגרת יותר, לוּסי, המתגוררות במדריד ומשתלבות בתרבות הפאנק.
פפי (כרמן מאורה), נערה כבת 18, מגדלת קנאביס במרפסת ביתה.
שוטר (פליקס רוטטה) בלבוש אזרחי, המתגורר ממול, גילה זאת, והוא מגיע לביתה.
פפי מציעה לו שוחד מיני, אך מסרבת למין וגינאלי, בנימוק שהיא בתולה.
השוטר מתעלם מהסתייגותה ואונס אותה.
פפי מחפשת נקמה, ומשכנעת את חבריה של להקת פאנק, שבה מנגנת חברתה הצעירה בוֹם (אולוידו גרה), להכות את השוטר, בתמורה לכל צמחי הקנאביס שהיא מגדלת.
הם עושים זאת, תוך כדי שירת סרסואלה, לאחר שפפי מזהה את השוטר ברחוב חשוך.
לצופים מתברר שהכו את אחיו התאום של השוטר, המתגורר בדירה אחת עם השוטר ואשתו, לוסי (אווה סיווה).
התאום המוכה מתלונן בפני אחיו השוטר על שתמיד נגזר עליו לשלם על מעשי האח, והשוטר עונה לו "במדינה זו, עם כל כך הרבה דמוקרטיה, אינני יודע לאן נגיע.
אם זה היה קורה לי, הייתי שולף את אקדחי ויורה בהם למוות".
פפי, שמגלה את הטעות לאחר שראתה את השוטר נקי מכל פגיעה, מתיידדת עם אשתו, לוסי, המתגלה כמזוכיסטית.
לוסי מנמקת את נישואיה לשוטר: "חשבתי שכשוטר הוא יתייחס אלי כאל זונה, אבל הוא מכבד אותי כאילו הייתי אִמו".
פפי מגלה ללוסי שבעלה אנס אותה, ושהתכוונה למכור את בתוליה במחיר גבוה.
פפי מציגה ללוסי את חברתה בום, ומשכנעת את בום להעניק ללוסי "מקלחת זהב", הגורמת ללוסי הנאה רבה.
על יציאתה של לוסי מהבית אומר בעלה: "אינני אוהב נשים עצמאיות".
פפי, לוּסי ובוֹם מבלות במועדונים ובמסיבות של מדריד.
באחת המסיבות מוכרזת תחרות "זקפות כלליות", שהמנצח בה מוכרז כמלך המסיבה.
את מנחה התחרות מגלם אלמודובר עצמו.
כדי להתפרנס, פפי מתחילה לעבוד במשרד פרסום.
יצירתה הראשונה היא סרטון פרסומת לתחתונים.
בעידודה של פפי מודיעה לוסי לבעלה שהיא עוזבת אותו, ומצטרפת כגרופי למסע הופעות של בוֹם ולהקתה.
השוטר מחפש סיוע משפטי שיאפשר לו לכפות על לוסי לשוב הביתה, ומופתע לשמוע שהחוק אינו לצדו.
ידידה של לוסי, המאוהבת באחיו התאום של השוטר, מגיעה לביתה, ושם השוטר אונס אותה, תוך שהוא מתחזה לאחיו.
לוסי חוזרת אל בעלה לאחר שזה מכה אותה עד כדי צורך באשפוזה.
פפי ובום באות לבקרה בבית החולים, שם ניצב בעלה לידה, ומנסות לשכנע אותה לחזור אל בום.
לוסי מעדיפה את בעלה ומסבירה: "הוא שונא אותי בכל נשמתו, ואינו יכול לסלוח לי על מה שעשיתי לו בחודשים האחרונים.
יהיה זה טירוף להחמיץ הזדמנות שכזו."
פפי מזמינה את בום לעבור להתגורר בדירתה, ומנחמת אותה: "התעודדי, חיים חדשים נפתחים בפניך".
בפסקול הסרט, בדומה לפסקול בסרטים נוספים של אלמודובר, שזורים קטעים מיצירות שונות, ובהן קטע של להקת הפאנק Little Nell, קפריצ'יו ספרדי של רימסקי-קורסקוב, שירת סרסואלה וקטע מהפסקול של "פסיכו".
שמו המקוצר של הסרט, "פפי, לוּסי, בוֹם", הוא כשמן של שלוש הגיבורות שלו.
במהלך הסרט צצה משמעות נוספת לשם, כאשר פפי מחליטה לנסות כוחה בכתיבה, ומתחילה להדפיס במכונת כתיבה דף שכותרתו "פפי, לוּסי, בוֹם", אך מתייאשת מיד לאחר הדפסת הכותרת.
התייחסות עצמית מתקיימת לא רק בשם הסרט - במהלכו עוסקת פפי בתיקון תסריט לסצנת "זקפות כלליות", ומציעה לחברותיה לוסי ובום לצלם סרט על עצמן.
שם הסרט מתורגם לעיתים כ"פפי, לוסי בום ובחורות אחרות מהערימה", כאשר "מהערימה" הוא התרגום המילולי של הביטוי הספרדי del montón.
עם זאת, לביטוי זה משמעות נוספת, ובהקשר של בני-אדם משמעותו היא בדרך כלל רגיל, המוני או לא-מיוחד.
הסרט כמשקף את המשך יצירתו של אלמודובר
בסרט זה, שהוא סרטו המסחרי הראשון של אלמודובר, עולים נושאים שיעסיקו את אלמודובר בהמשך יצירתו הקולנועית: חיי עקרת הבית, ידידות בין נשים, מיניות, סמים, התייחסות עצמית ועוד.
אזכור לסרטים אחרים עולה אף הוא לראשונה בסרט זה (בדמות ציטוט מהפסקול של "פסיכו").
כרמן מאורה, המופיעה בתפקיד הראשי, הופיעה בעוד רבים מסרטיו של אלמודובר.
בתפקידים משניים הופיעו ססיליה רות וחולייטה סראנו, שהמשיכו אף הן להופיע בסרטים נוספים של אלמודובר.
איכותו הטכנית הירודה של הסרט אינה משקפת את המשך יצירתו הקולנועית, והיא נובעת מהתקציב הנמוך שעמד לרשות אלמודובר בסרטו הראשון.
בסרט, שנוצר חמש שנים לאחר מות פרנקו, יש התייחסות מפורשת לשינוי שעוברת ספרד.
השוטר אומר: "במדינה זו, עם כל כך הרבה דמוקרטיה, אינני יודע לאן נגיע", אמירה המשקפת את המתח בספרד, בין תומכי הדמוקרטיה למתנגדיה.
בסצנות אחרות בסרט משתקפת בהקצנה המשמעות של "חופש" לדורו של אלמודובר.
הסרט נחשב כמשקף את תנועת לה מובידה מדרילניה, תנועה תרבותית-חברתית נהנתנית שפרחה במדריד לאחר מות פרנקו.
Ernesto Acevedo-Muñoz, בספרו "Pedro Almodóvar", רואה את סצנות האלימות שבסרט כמשקפות את שלטונו האלים של פרנקו.
את הסצנה המוצגת לקראת סוף הסרט, שבה השוטר הסדיסט מכה את לוסי, אשתו המזוכיסטית, ובעקבות זאת היא מתפייסת איתו וחוזרת אליו, מפרש Acevedo-Muñoz בשתי דרכים: כמציגה את יחסי פרנקו-ספרד כיחסים סאדו-מזוכיסטיים, וכמשל לכך שהמעבר של ספרד מדיקטטורה לדמוקרטיה טרם הושלם, ועדיין קיימת הסכנה של חזרה לדיקטטורה.
ג'נט מסלין, מבקרת הקולנוע של "הניו יורק טיימס" עסקה בסרט רק בשנת 1992, כאשר הגיע להקרנה בארצות הברית.
היא תיארה אותו כסרט שנודע בהומור הביבים שלו, ואת האהדה המסוימת שזכה לה בקרב מבקרי קולנוע ספרדיים ייחסה להופעתו במדינה שתרבותה סובלת מטאבואים בצורה קיצונית.
למחמאות מפיה זכתה רק כרמן מאורה, המגלמת את פפי.
פפיאס מהייראפוליס בהייראפוליס שבפריגיה (טורקיה של ימינו).
היה אחד מתלמידיו של יוחנן, כיהן כבישוף של הייראפוליס (פמוקלה), והוכרז כקדוש נוצרי.
הוא נחשב אחד מהאבות האפוסטוליים יחד עם קלמנס הראשון, איגנטיוס מאנטיוכיה , קודראטוס מאתונה ופוליקרפוס.
חיבורו "הסברים על דברי האדון" בחמישה כרכים הסתמך הן על הכתובים שהיו ידועים בזמנו (הבשורות) והן על מסורות ותורה שבעל-פה שהועברו בקהילות היהודים-הנוצרים.
הספרים שכתב אבדו ונותרו רק קטעים שצוטטו במקומות אחרים, למשל אצל אירנאיוס ואוסביוס מקיסריה.
לפי פפיאס, הבשורה על-פי מתי נכתבה במקור בעברית ויש דיון בלתי פתור האם הכוונה לעברית ממש או לארמית.
בנוסף, מצוטטת מדברי פפיאס התייחסות לחיבור בשם "לוגיה", שהחוקרים חלוקים עליו אם הכוונה לבשורה על פי מתי, או לחיבור אבוד ששימש כמקור למתי וללוקס ומכונה על ידי מצדדי השערת שני המקורות "מקור Q".
בכתבי הכנסייה הקופטית האורתודוקסית במצרים נשתמר ציטוט מאת פפיאס, שהעלה על הכתב מסורת שבעל-פה, לפיה יהודה איש קריות תלה עצמו על עץ וביום המחרת הצמיח העץ אזניים.
פפיאס נחשב גשר בין השלב של העברת מסורות בעל פה, לשלב של העברת המסורת בכתב, באמצעות האוונגליונים.
פְּפוֹרְצְהַיְים () היא עיר במדינת באדן-וירטמברג שבגרמניה.
פפורצהיים שוכנת בדרום-מערב גרמניה, בשערי היער השחור.
פפורצהיים ממוקמת בגב הצפוני של החלק המזרחי של היער השחור, ובשולי האזור ההררי קרייכגאו.
בשל קרבתה ליער השחור העיר מכונה אף "שער ליער השחור" (Pforte zum Schwarzwald).
בשנת ה'כ"ז (1267) פרצה עלילת דם נגד יהודי העיר, ובכ' בתמוז, 12 יהודים שנאשמו ברצח נהרגו על קידוש השם, חלקם התאבדו.
ב-23 בפברואר 1945, במהלך מלחמת העולם השנייה, הפציץ חיל האוויר המלכותי את העיר.
בהפצצה נהרגו 17,000 מתושבי העיר ו-83% מהמבנים בעיר כולל בית העירייה חרבו.
הסיבה המוצהרת להפצצות הייתה שבעיר שכנו מפעלים שייצרו מכשירים מדויקים עבור הוורמאכט, ושהעיירה הייתה צומת מרכזי לתנועת כוחות גרמניים.
ההפצצות על פפורצהיים היו מבין ההכי הרסניות שבהפצצות על גרמניה בשלהי מלחמת העולם השנייה.
רוב תושבי פפורצהיים הם נוצרים, רובם פרוטסטנטים.
נוצרים-קתולים גם מהווים חלק משמעותי באוכלוסייה.
בפפורצהיים קיימות אף קהילות דתיות שונות, הניכרות בהן: אדוונטים, עדי יהוה ונוצרים בפטיסטים.
בפפורצהיים אף קיימת קהילה גדולה של מהגרים ישראלים ומהגרים מוסלמים.
בעיר פפורצהיים פועלת אוניברסיטת פורצהיים, שהיא אוניברסיטה ציבורית המתמקדת במקצועות המדעים היישומיים, אשר נוסדה בשנת 1877 והפכה לאוניברסיטה בשנת 1977. באוניברסיטה זו ישנם שלושה בתי ספר: בית הספר להנדסה, בית הספר לעיצוב, ובית הספר למנהל עסקים.
כמו כן מתקיימות תוכניות לימודים בין לאומיות המוצעות בשפה האנגלית ובשפה הגרמנית, שבהן לומדים סטודנטים ממדינות שונות באירופה ובעולם, במסגרת חילופי סטודנטים.
מבני הקמפוס פזורים בעיר פורצהיים, ומרביתם ממוקמים בחלקו הדרומי של העיר.
אישים אשר נולדו בפפורצהיים או הקשורים אליה:
מקס שטירנר, הוגה דעות ופילוסוף (כיהן כראש העיר של פפורצהיים בשנים 1862–1875).
ברטה בנץ, חלוצה בתחום הרכב.
גיירמו קאלו, אביה של פרידה קאלו.
פפטידים אנטימיקרוביאלים , המכונים גם דפנסינים , הם חלק מהמערכת החיסונית המולדת הנמצאת בכל סוגי החיים.
הבדלים מהותיים הקיימים בין התאים האיקריוטיים והפרוקריוטים עשויים להיות מטרות לפפטידים האנטי-מיקרוביאליים.
פפטידים אלה מהווים אנטיביוטיקה חזקה ורחבת טווח.
הם בעלי פוטנציאל להיות טיפול חדיש נגד חיידקים.
נמצא שפפטידים אלו הורגים חיידקי גראם-חיוביים וגראם-שליליים, וירוסים בעלי מעטפת, פטריות ואפילו תאים אבנורמליים וסרטניים.
בשונה מרוב סוגי האנטיביוטיקה השגרתית, לפפטידים מיקרוביאליים אילו יש את היכולת לשפר את החסינות של הגוף על ידי תפקודם כאימיונומודיולאטורים.
הפפטידים האנטימיקרוביאלים הם קבוצה ייחודית ומגוונת של מולקולות, אשר מחולקים לקבוצות לפי סוגי החומצות אמינו שבהם ומבנהם.
פפטידים מיקרוביאליים בדרך כלל בנוים מ-10 עד-50 חומצות אמינו עם מטען חיובי כולל.
פפטידים אלה כוללים בדרך כלל פיזור של חומצות אמינו בסיסיות וחלקים הידרופוביים המסתדרים בכוונים מנוגדים במרחב המולקולה.
כתוצאה מתכונות אלו, לפפטידים אנטימיקרוביאלים יש מבנים מרחביים מיוחדים, הם מסיסים במים, טעונים חיובית והידרופוביים.
אפשר לסווג פפטידים אנטימיקרוביאלים מקופלים לפי מבניהם השניוני:
סליל אלפא: פפטידים אלו הם אמפיפילים המראים מבנה שניוני בצורה קטנה בסביבה מימית, אך בממס לא פולארי הם מאמצים את צורת האלפא-הליקס.
משטח בטא: פפטידים אנטימיקרוביולים מתאפיינים בשני מבנים או יותר של משטחי בטא המיוצבים על ידי קשרים דיסולפידיים.
מוארכים: לפטטדים אלה אין מבנה מרחבי מסוים אך מקבלים את צורתם כאשר נכנסים לתוך ממברנות ביולוגיות.
פפטידים אלה מאופיינים לפי המצאות גבוהה של חומצת אמינו מסוימת.
לדוגמה, בהסטאטין שבגוף האדם יש עושר בהסטידין.
פפטידים טעונים שליליתעשיר בחומצות גלוטמית ואספרטיתMaximin H5 בדו-חיים, Dermcidin בבני אדם
פפדיטים טעונים חיובית העשירים החומצה אמינית מסוימתעשירים בפרולין, ארגינין, פנילאלנין, גליצין, טריפטופןabaecin, apidaecins בנחלים, prophenin בחזירים, indolicidin בבהמות.
פפטידים טעונים חיובית ושילילית המכילים ציסטאין וקשריםדיסולפידייםמכיל מ-1~3 קשרים דיסולפידייםקשר אחד: brevininsשני קשרים: protegrin מחזירים, tachyplesins בסרטני פרסת הסוס.שלושה קשרים: דפנסינים בבני אדםיותר משלושה קשרים: drosomycin בזבובי פירות
לפפטידים אנטימיקרוביאלים צורות פעולה והריגה של מיקרובים מגוונות, המשתנות לפי סוג האורגניזם המותקף.
חלק מהפפטידים האנטימיקרוביאלים הורג חיידקים וגם פטריות, psoriasin, למשל, הורג את חיידק האי קולי (E.
Coli) ועוד כמה פטריות דלקתיות.
ממברנת הציטופלזמה היא בדרך כלל מטרת הפפטידים אך הם יכולים גם לשבש סינתזת חלבונים, ה-קוד הגנטי ודופן התא.
היות שרוב המשטחים של הבקטריה טעונים או הידרופוביים, המגע הראשוני בין הפפטידים והאורגניזם המותקף הוא אלקטרוסטטי.
בפיסידין(Piscidin) לדוגמה, מבניהם האמפיפילי, מטענם החיובי וגודלם מאפשרים היקשרות וחדירה לממברנות דו-שכבתיות ויצירת נקבים בעלי צורות של 'barrel-stave', 'carpet' או 'toroidal-pore' (ראה תמונה משמאל).
לחלופין, הם יכולים להיכנס לתוך התא ולהקשר לחלבונים תוך-תאיים החיוניים להישרדות התא.
צורת התקפה זו כוללת עצירת סנתזת דופן התא, הקוד הגנטי, DNA ו-RNA, חלבונים ואנזימים, ושיבושים בממברנה הציטופלזמית.
אך במקרים רבים מנגנון ההריגה והתקיפה אינו ידוע.
טכניקה חדשה לחקירת מנגנונים אלו היא Dual polarization interferometry .
בניגוד לאנטיביוטיקה שגרתית, פפטידים אנטימיקרוביאלים הם בקטריוצידיות במקום בקטריוסטטיות.
באופן כללי, הפעילות האנטימיקרוביאלית נמדדת על ידי הריכוז המעכב המזערי.
לפפטידים אנטימיקרוביאלים תפקיד במערכת החיסונית בנוסף להיותם מחסלים לבקטריה.
סביר שתפקידים חיסוניים אלו כוללים סילוק זיהומים, יכולת לגרום לשינויים בביטוי DNA באורגניזם המארח, תפקוד ככמוקינים או מזרזים יצירת כמוקינים, עיכוב יצירת ציטוקינים דלקתיים המונעים מליפופוליסכריד, עידוד רפוי פצעים, וויסות תגובות של התאים הדנדריטים ותאים בעלי יכולת אימוץ חיסונית.
בניסויים על אורגנזמים לא אנושיים נמצא שפפטידי הגנה הם חיוניים במניעת וסילוק זיהומים.
דבר המעיד שאולי לפפטידים, שהופרדו ונקראו "פפטידים אנטימיקרוביאלים", יש תפקיד חלופי חשוב יותר הקורה בתוך האורגניזם השלם.
שיטות לחקירת אופן התפקוד ומנגנוני הפעולה
יש מספר שיטות שדרכם מנסים לגלות ולהבין את מנגנוני הפעולה של הפפטידים האנטימיקרוביאלים.
פפטידים אלה הם אנטיביוטיקה רחבת טווח ובעלת דרישת זמן מגע קצר לשם הריגה, וכתוצאה הם בעלי פוטנציאל מצוין לפיתוח לתרופות תרפיות חדישות ולהטבת אנטיביוטיקה שגרתיות קיימות.
מספר של פפטידים אנטימיקרוביאלים הנמצאים בטבע פותח כטיפול במחלות מגוונות, מפצעים דלקתיים לסרטנים.
חיסרון גדול לפוטנציאל של פפטידים אלה הוא אפשרות הבקטריה לפתח עמידות להם, ובעיקר אם זה יוביל לעמידות בפני שימוש המערכת החיסונית של הגוף.
בפפטידים, משמע לבקטריה יש עמידות בפני המערכת כולה ולא רק סוג אנטיביוטיקה מסוים.
עם אספקת כמות גדולה של פפטידים אלו אנו מקלים על הבקטריה לפתח עמידות.
פפטידים אנטימיקרוביאלים שולבו בטיפולים הניתנים באופן מקומי.
אחד האתגרים הגדולים של נתינת טיפולים אלו באופן מערכתי (לא מקומי) הוא ההתפרקות המהירה של חלבוני הפפטידים בזרם הדם.
חלק מהפפטידים האנטימיקרוביאלים הנקראים "cecropins" הם בעלי תכונות אנטי-סרטניות ונקראות פפטידים אנטי-סרטניים (AntiCancer Peptides - ACPs).
פפטידים אנטימיקרוביאלים יכולים להגיב גם עם הבקטריה, שאנחנו רוצים להרוג, וגם עם תאי הגוף המארח שאנו רוצים להגן עליו ולאו דווקא לגרום לו נזק.
הפפטידים המיקרוביאלים מגיבים בהעדפה עם תאי הבקטריה, מה שמונע מהם להיות רעילות לתאים של יונקים (תאי המארח).
סלקטיביות של הפפטידים האנטימיקרוביאלים היא תכונה מאוד חשובה המבטיחה את תפקודם כאנטיביוטיקה במערכת החיסון.
יש גורמים המשפיעים על סלקטיביות של פפטידים אנטימיקרוביאלים ועיקרם הוא מטענם החיובי.
כתוצאה מהיות שטח הממברנה של הבקטריה בעל מטען שלילי גדול יותר מזה של תאי היונקים, הפפטידים האנטימיקרוביאלים יראו זיקה שונה לממברנות הבקטריה וממברנות תאי יונקים.
בנוסף יש עוד גורמים המשפיעים על הסלקטיביות.
כמו העדר נוכחות הכולסטרול בממברנת בקטריה והימצאותו בממברנת תאי היונקים.
המצאות הכולסטרול מפחיתה מפעילות הפפטידים האנטימיקרוביאלים בתאי היונקים על ידי ייצוב הדו-שכבה הליפידית או על ידי האינטראקציה בין הפפטידים והכולסטרול.
אז, הכולסטרול משמש כגורם מגן מהתקפות של פפטידים אנטימיקרוביאלים.
חוץ מזה, הפוטנציאל הטרנסממברנלי ידוע בהשפעתו על אינטראקציות פפטיד-שומנים.
סבור גם שהחוזק היוני, שבדרך כלל מפחית את הפעילות של רוב הפפטידים האנטימיקרוביאלים, תורם חלקית לסלקטיביות של פפטידים אלו על ידי החלשת האינטראקציות האלקטרוסטטיות הדרושות לאנטראקציה ראשונית.
ממברנות תאי הבקטריה עשירים בפוספוליפידים חומציים.
פוספוליפידים אלו הם בעלי 'קבוצות ראש' טעונות במטען שלילי גדול.
כתוצאה השכבה החיצונית ביותר של הדו-שכבה ליפידית היא מוקד התקפה מאוד טוב לפפטידים האנטימיקרוביאחלים הטיעונים חיובית.
אנטראקציה זו, בין מטען חיובי לשלילי, היא אלקטרוסטטית וכוח מניע עקרי.
בנוסף, כי פפטידים אנטי מיקרוביאליים יוצרים מבנים עם מטען חיובי וגם הידרופוביים, יש גם אנטאקציות הדרופוביות בין החלקים ההידרופוביים בפפטידים ויוני הפוספוליפידים הדי-פולאריים (נייטרלית חשמלית) המצויים בממברנות הבקטריה.
אך הוא בעל השפעה קטנה.
מצד שני, החלק החיצוני בממברנות של צמחים ויונקים מורכב בעיקר מליפידים לא טעונים, כיוון שליפידים טעונים שלילית נמצאים בשכבה הפנימית של ממברנת הפלזמה.
לכן, במקרה של תאי יונקים, השטחים החיצוניים של הממברנה אינם טעונים אף על פי שחלק קטן משטחים אלו מכיל גנגליוסידים הטעונים שלילית.
ולפיכך, האינטראקציות ההידרופוביות בין הפפטידים האנטימיקרוביאלים וממברנת תאי היונקים משחקת תפקיד עיקרי ביצירת קשרי פפטיד-תא.אבל, בהשוואה לאינטראקציות אלקטרוסטטיות, אינטראקציות אלה חלשות, וכתוצאה הפפטידים יעדיפו להגיב עם ממברנת הבקטריה.
מאמצים רבים הושקעו בניסיון שליטה על הסלקטיביות של פפטידים אנטימיקרוביאלים.
למשל, קאטסומי (Katsumi) ניסה לשנות ולהטיב את הפרמטרים הפזיקוכימיקלים של הפפטידים.
פרמטרים אלו כללו בין היתר את המטען, היליסיטי , הדרופוביות, ומומנט הידרופובי.
הבקטריה משתמשת במספר אסטרטגיות לפיתוח עמידות בפני פפטידים אנטימיקרוביאלים.
חלק מהמיקרו-אורגניזמים משנים את מטען שטחם.
אינטראקציות בין פפטידים אנטימיקרוביאלים וממברנות מותקפות ניתן להגבלה על ידי קפסולת בשם 'polysaccharide of Klebsiella pneumoniae'.
בחלק מהבקטריה הגראם-שלילית, שינויים ביצירת חלבוני הממברנה החיצונית קשורים לעמידותם בפני פפטידים אנטימיקרוביאלים.
יש גם בקטריה שיוצרת אנזימים חלבוניים המפרקים את הפפטידים האנטימיקרוביאלים.
בעוד שדוגמאות אלו מראות שעמידות יכולה להתפתח באופן טבעי, יש חשש עולה ששימוש בתרופות המחקות את הפפטידים האנטימיקרוביאלים מגביר את קצב פיתוח עמידות זו.
בחלק מהמקרים שבהם יש שימוש בתרופות אלו מתפתחת עמידות לא רק בפני השימוש הרפואי של הפפטידים האנטימיגרוביאלים, אלה גם בפני התפקוד הפיזיולוגי שלהם.
פפטידים אנטימיקרוביאלים מיוצרים על ידי כל זני החיים הידועים.
בשנים אחרונות יש עליה במחקר לשם פיתוח תרופות המחקות באופן מלאכותי את הפפטידים האנטימיקרוביאלים.
מספר של מאגרי מידע ביואינפורמטיים קיימים לקטלוג הפפטידים האטנימיקרוביאלים.
מאגרים אלה משמשים לאנליזה של פפטידים אנטימיקרוביאלים.
הם מחולקים למאגרים ספציפיים ומאגרים כלליים.
פַּפּוּס וְלוּלְיָאנוּס הם שני אחים מהדור השני והשלישי של התנאים (המאה ה-1 – המאה ה-2).
ידועים בשם הרוגי לוד בשל אזכורם המרכזי בתלמוד על מסירות נפשם והוצאתם להורג על קידוש השם.
חז"ל מספרים על האחים פפוס ולוליאנוס מהעיר לטקיה ("לודקיא" או "לוד" בלשון התלמוד) שהוצאו להורג על קידוש השם בידי טראיאנוס.
חז"ל אינם מפרטים את הגורם לענישתם, אך רש"י, בפירושו לתלמוד מביא שיש אומרים כי בתו של "המלך" (טראיאנוס) נמצאה הרוגה כשהחשודים בביצוע המעשה היו היהודים ובגין כך נגזר עליהם עונש מוות קולקטיבי.
חז"ל מספרים כי בסופו של דבר נענש טראיאנוס בידי שמיים, כפי שהתרו בו פפוס ולוליאנוס קודם הוצאתם להורג, ושני שרים (שנשלחו לשם כך מרומא) פצעו את מוחו והרגו אותו.
יש דעות שונות בחז"ל ובפרשני התלמוד אם אכן פפוס ולוליאנוס נהרגו באותו מעמד, או שלבסוף ניצלו מעונש המוות על ידי הריגתו הנִסית של טראיאנוס, כפי המופיע בפרטי המעשה שבמקור הראשון - מגילת תענית.
אודות דברים אלו, דעתם של ההיסטוריון הרב יצחק אייזיק הלוי והרב אהרן הימן היא שאין הכוונה לטראיאנוס עצמו, אלא לשליחו ובא כוחו, לוסיוס קווייטוס, מי שהיה הנציב ביהודה מטעמו לצורך דיכוי המרד היהודי הידוע בשם "פולמוס קיטוס".
על פי היסטוריה אוגוסטה ודיו קסיוס, קוויטוס, בעודו בדרכו למאוריטניה, נהרג בפקודתו של אדריאנוס מחשד מרידה.
בתלמוד הירושלמי מסופר כי נהרגו על קידוש השם בכך שסירבו לשתות בפומבי מ"כלי זכוכית צבועה".
מספר הסברים אפשריים ניתנו לסירובם של השניים לשתות מן הכוס:
הכוס הייתה צבועה בשם האליל הרומאי, ושתייה ממנו נחשבת לאקט של כבוד כלפיו.
השתייה הייתה במסגרת מנהג רומאי, דבר שנחשב לדרכי האמורי.
הכוס צבועה בצבע אדום, שיחשבו אחרים שהם שותים יין נסך.
יהושע בראנד מציע שכוס צבועה הייתה אופיינית לגוים, שכליהם טמאים.
יש מפרשני התלמוד הירושלמי שמתאימים את פירושו של רש"י עם הנאמר בתלמוד הירושלמי בכך שגזר דין המוות ניתן להם בשל חלקם ברצח כביכול, אך ניתנה להם הזדמנות ויתור באם היו שותים מאותה כוס.
על פי דברי התלמוד הירושלמי, יום הוצאתם להורג היה י"ב באדר.
בתלמוד מסופר על רב יוסף בריה דרבי יהושע בן לוי שחווה חוויית סף מוות במהלך מוות קליני, ולאחר שחזר לחיים סיפר על דברים שראה ושמע בעולם הבא.
התלמוד מבאר שהכוונה להרוגי לוד, משום שרבי עקיבא וחבריו (עשרה הרוגי מלכות) בלאו הכי עומדים במדרגה זו מחמת מעלתם העצמית, ללא קשר להריגתם בידי המלכות.
אחד מהדברים היה כי (שקרובים ביותר אל אלוהים), ושפפוס ולוליאנוס מברכים את האלוהים על שהעביר את חרפתם בכך שנהרג טראיאנוס במקום.
זהותם המדויקת של פפוס ולוליאנוס אינה ברורה.
אזכור צמד זה ביחד או בנפרד מופיע בכמה מקורות חז"ליים באופן שמקיים סתירות.
בפרשנות ובמחקר קיימים מספר דעות בעניין.
גדליה אלון, בבואו להזכיר את זהותם כבדרך אגב, הוא מציין כי .
במדרש מסופר על שני עשירים גדולים, פפוס ולוליאנוס, שכאשר נתן אדריאנוס את רשותו לבניית המקדש מחדש (דבר שבוטל מיד לאחר מכן), פתחו דוכנים עם קופות כסף בתוואי שבין עכו לאנטיוכיה וסיפקו את צורכי העולים לירושלים בתוספת מענקים של כסף וזהב (כדי לעודד את העלייה המחודשת).
המדרש שם מציין את תקופתם לדורו של רבי יהושע בן חנניה.
לדעת רבים, פפוס ולוליאנוס אלו מזוהים עם אותם פפוס ולוליאנוס שנהרגו על קידוש השם.
כך עולה מדברי חז"ל הדורשים את דברי הפסוק מתוך הקללות שבפרשת בחוקותי, על פורענותם של פפוס ולוליאנוס העשירים של ישראל.
כך כותבים גם פרשני המדרש, וכך גם דעתו של הרב אהרן הימן.
לעומתם, לדעת גדליה אלון אין לשייך את פפוס ולוליאנוס אלו לאותם שנהרגו על ידי המלכות, משום אי התאמת התאריכים.
במקום אחד בחז"ל מוזכר זהותו של פפוס כפפוס בן יהודה (בן דורו של רבי עקיבא), ושל לוליאנוס כ"לוליאנוס אלכסנדרי".
פַּפּוּס בֶּן יְהוּדָה היה דמות יהודית מתקופת חז"ל המוזכרת בספרות חז"ל.
הוא נזכר כמי שנהג בקיצוניות, והיה נועל את אשתו בבית כדי שלא תזנה.
במקום אחר נזכר כמי שהתנגד למסירות נפש ולהסתכנות למען לימוד התורה בעת גזרות השמד, וסופו שנאסר על ידי השלטון הרומאי.
עקב בעיות תיארוך העולה מן המקורות השונים, הוצע שהיו שני אישים שונים בשם פפוס בן יהודה, הראשון חי במאה הראשונה לספירה והשני במאה השנייה, אולם פיצול זה אינו מוסכם.
פפוס מוזכר בדברי רבי מאיר בברייתא, כדוגמה קיצונית לבעל החושש שאשתו תזנה עם אחרים, עד שהיה נועל אותה בתוך ביתו.
פרשני התלמוד מבארים זאת לגנאי, שעל ידי כך מערכת היחסים ביניהם מתערערת והאישה עלולה לבגוד בו מחמת כך.
ב מובא, שבמקרה זה, לבסוף אכן כך אירע בפועל, כשאשתו נאפה עם גבר זר.
התלמוד מזהה את אשתו עם מרים מגדלא נשיא, המזוהה בדרך כלל עם מרים המגדלית, ואת הגבר שעמו נאפה עם אדם בשם פנדירא המזוהה במסורת היהודית כאביו של ישו, שמהם נולד בן סטדא, שיש המזהים אותו כישו.
זיהויים שצונזרו בגרסאות הנדפסות המסורתיות של התלמוד.
בתלמוד הירושלמי ובמדרש רבה פפוס בן יהודה מוזכר בשם יהודה בן פפוס.
פפוס חי בתקופת דורו של שמד.
סביב מרד בר כוכבא, אדריאנוס קיסר רומא הטיל גזרות קשות על היהודים שבארץ ישראל, כשמפֵרי הפקודות מוצאים להורג בעינויים.
אין לשלול את האפשרות שעמדה זו האחרונה התחזקה יותר אצל רבי עקיבא עם כישלונו ודעיכתו של המרד מול עיניו.
באחת הפעמים, בעוד רבי עקיבא יושב ומלמד תורה באופן פומבי, הזדמן למקום פפוס בן יהודה, שככל הנראה היה גם הוא מחכמי אותו דור, ותמה על רבי עקיבא איך אינו חושש מהשלטון הרומאי ומסכן את עצמו עבור כך.
רבי עקיבא שראה את לימוד התורה כהכרחי וקיומי לעם ישראל, ענה לו באמצעות משל השועל והדגים כי אי לימוד התורה חמור ומסוכן מגזירת השלטון, שכן השלטון לא בהכרח יתפוס את לומדי התורה, אך אלו המתבטלים מלימוד התורה מסכנים ומאבדים את עתידם בוודאות.
בתלמוד מסופר עוד כי בסופו של דבר, כעבור זמן קצר, אכן נתפס רבי עקיבא ונכלא בבית הסוהר והואשם בלימוד תורה בניגוד לצו הרומאי.
כשנוכח בכך פפוס אמר: .
במגילת תענית נזכר פפוס שנהרג ביחד עם אחיו לוליאנוס על ידי הקיסר טראיאנוס או אנשיו בתקופת מרד התפוצות.
פפוס זה מוזכר ברוב המקורות ללא שם אביו, אך ממקום אחד בספרא משתמע שהוא פפוס בן יהודה.
על פי האגדה הקושרת את פפוס בן יהודה למרים, אם ישו, מסתבר שתקופת חייו הייתה בחלקה השני של המאה הראשונה לפני הספירה, ובראשית המאה הראשונה לספירה.
על פי הספרא, שמזהה את פפוס שנהרג על ידי טראיאנוס כפפוס בן יהודה, עולה שהוא נהרג בעשור השני של המאה השנייה, ואילו על פי המקורות המציגים אותו כמי שנאסר באותה עת שנאסר רבי עקיבא, ניתן להסיק שנהרג בעשור הרביעי של המאה השנייה, בסמוך לתקופת מרד בר כוכבא.
טווח הזמנים הרחב הזה עורר ספקות אם מדובר באדם אחד או בכמה אנשים.
רבנו תם והרא"ש מזהים את פפוס בן יהודה שבמעשה נעילת האישה עם פפוס בן יהודה שבדורו של רבי עקיבא.
לעומתם, בעלי התוספות במסכת חגיגה מבדילים ומחלקים אותם לשני אנשים שונים.
שאלת אחדותו וזהותו של פפוס בן יהודה, תלויה גם בהערכת דמותו כפי שמשתקפת מהמעשים השונים.
שכן פפוס ממעשה נעילת האישה נדרש לגנאי, ונראה שלא היה תלמיד חכם.
בהחמרתו היתרה שהובילה לתוצאות קשות התקיים מאמר חז"ל: "ולא עם הארץ חסיד".
על פי סדר הדורות, רבי אברהם זכות בספרו ספר יוחסין כותב שפפוס זה היה "חכם גדול בברייתא".
זוהי גם דעתו של הגאון מווילנה.
הגאון מווילנה אף רואה בפפוס השני כאחד מזוג האחים פפוס ולוליינוס שמסרו את נפשם על קידוש השם להצלת הכלל במקרה עלילת דם.
הרב יוסף נפתלי שטרן הולך בשיטה זו, לפיה פפוס בן יהודה השני נחשב לחכם והיה חברו של רבי עקיבא, וכן היה אחד משני האחים שמסרו את נפשם על קידוש השם.
לדעות אלו, אין קשר בין פפוס השני, שהיה חכם וצדיק, לבין פפוס הראשון שמוזכר לגנאי.
לעומתם, היו ששפטו בחומרה רבה את דמותו של פפוס שבמעשה רבי עקיבא.
הרב יצחק פלקסר, שהולך בדרכם של רבנו תם והרא"ש ומזהה את פפוס בין יהודה שבמעשה נעילת האישה עם פפוס המתווכח עם רבי עקיבא, מביא מדברי רבו הרב מאיר שפירא המתאר את פפוס כ"נציג המתבוללים".
הרב פלקסר שולל את האפשרות לומר שפפוס זה היה חכם או שמסר את נפש על קידוש השם.
מנגד, לדעת הרב ברוך עפשטיין מחבר תורה תמימה, אף שיש לזהות את פפוס שנעל את אשתו עם פפוס שנכלא עם רבי עקיבא, מכל מקום "הוא היה חכם גדול", שאם לא כן לא היו מזכירים את הנהגתו בברייתא, שכן "מה לנו ולדרכיו של איש מן השוק".
אדם בשם פפוס מופיע כתלמיד חכם אף במקומות נוספים, אך אין ידוע אם מדובר בפפוס בן יהודה או באדם אחר בשם פפוס:
במקום אחר בספרות חז"ל מופיע אדם בשם פפוס עם התואר "רבי", שם מוזכר כיצד הוא דורש פסוקים בארבעה מקומות ורבי עקיבא דוחה אותם אחת לאחת.
בתלמוד ירושלמי יש תנא בשם יהודה בן פפוס שרבי יהושע בן חנניה מציין עליו כי .
במדרש שמואל אף יש ממנו אסמכתא ודרש לדין הלכתי.
לדעת פרשני התלמוד, פפוס בן יהודה זה, הוא אותו יהודה בן פפוס.
אף רבי פפייס מוזכר בספרות חז"ל עשרות פעמים.
פפיון המים (שם מדעי: Anthus spinoletta) היא ציפור גדולה למדי מהסוג פפיון שבמשפחת הנחליאליים.
צבעו חום אפור, חום בהיר.
זנבו עם כתמים לבנים וצבע רגליו כהה.
בקיץ ראשו אפור שחור, מקורו שחור וחזהו ורוד ללא פסים, ובחורף ראשו חום, מקורו שחור עם בסיס צהבהב והחזה שלו בצבע לבן עם פסים ברורים.
לרוב הפפיונים לבוש חום, לעיתים צהבהב או חום-זיתי.